[{"text_idx": "#000002", "text": "Tartu andis finaaliks Saaremaale tormihoiatuse"}, {"text_idx": "#000005", "text": "Eesti-La\u0308ti u\u0308hisliigas sai Saaremaa ko\u0303rval homme kell 17 algavasse finaali Tartu Bigbank, kui u\u0308llatavalt kindlalt alistati Pa\u0308rnu seisuga 3:0 (25:19, 25:22, 25:21)."}, {"text_idx": "#000006", "text": "Ma\u0308ng algas po\u0303hiturniiri vo\u0303itja Tartu Bigbanki tugeva survega ning see to\u0303i neile ka edu. Esimene geim vo\u0303ideti kindlalt tulemusega 25:19."}, {"text_idx": "#000007", "text": "Teises geimis pa\u0308rnakad kosusid ning pinge sa\u0308ilis kuni lo\u0303puni va\u0308lja. Seisul 19:19 said taaralinna pallurid 3 punkti ja\u0308rjest, mis aga ei meeldinud Pa\u0308rnu ma\u0308ngijale Eduardo Chizoba Atule, kes sai liigse emotsiooni na\u0308itamise eest kollase hoiatuskaardi. Pa\u0308rnakad said ku\u0308ll mo\u0303ned punktid juurde, kuid sellest ei piisanud. Geim Tartule 25:22."}, {"text_idx": "#000008", "text": "Kolmandas ja u\u0308htlasi ka viimaseks ja\u0308a\u0308nud geimis pu\u0308sis seis vo\u0303rdne kuni seisuni 8:8, seeja\u0308rel hakkas Tartu edu tasapisi kasvatama ja teisele tehnilisele ajale mindi juba tartlaste 16:13 eduseisul. Kollane hoiatuskaart ei ja\u0308a\u0308nud na\u0308gemata ka Tartu poolel, kui pa\u0308rast punkti kaotamist Meelis Kivisild vihastus ja lo\u0303i palli jalaga. Geimi lo\u0303pp kuulus ta\u0308ielikult Tartule ning see vo\u0303ideti 25:21 ja kogu ma\u0308ng 3:0. Seega kohtub Tartu homme finaalis Saaremaaga , kes alistas 3:1 Riia Tehnikau\u0308likooli."}, {"text_idx": "#000009", "text": "Tartu parimaks kerkis 16 punktiga (+11) Hindrek Pulk. Teda toetas Meelis Kivisild 14 (+11) silmaga, kusjuures neist suisa 8 tuli blokist. Tartu vastuvo\u0303tt oli 52%, ru\u0308nnak 54%, lisaks saadi 13 punkti sulustamisega ja 2 a\u0308sspallingutega. Suvepealinna ko\u0303ige resultatiivseim ma\u0308ngija oli Eduardo Chizoba Atu 18 silmaga (+10). Pa\u0308rnakate vastuvo\u0303tuprotsent oli 55, ru\u0308nnak 48%. Nii bloki kui ka serviga teeniti ko\u0303igest 1 punkt."}, {"text_idx": "#000010", "text": "Ta\u0308nane blokikuningas Meelis Kivisild so\u0303nas, et nii kerget ma\u0308ngu ei osanud oodata ja vastased suruti maha bloki ning serviga."}, {"text_idx": "#000011", "text": "\u201cMitte keegi ei arvanud, et see ma\u0308ng nii kergesti meile tuleb. Tundus, et nad ei saanud kohe alguses ennast ka\u0308ima, aga meil hakkas rong kohe ilusti veerema. Servima\u0308ng on Pa\u0308rnu vastu ha\u0308sti oluline. Vahepeal nad tulevad u\u0308liko\u0303va serviga peale, aga ta\u0308na neil servijoonetaga sellist hoogu polnud, samas meil oli ja\u0308llegi hea servipa\u0308ev. Blokis olime ka u\u0308priski korrektsed. Eks neil ru\u0308nnak peamiselt la\u0308bi kahe mehe ka\u0308ib ( Atu ja Ilja Kovalovi \u2013 toim.), kes tegid siiski oma to\u0308o\u0308 a\u0308ra, kuid saime neid piisavalt palju pidurtatud,\u201d so\u0303nas keskblokeerija."}, {"text_idx": "#000012", "text": "Homse finaali kohta u\u0308tles Kivisild, et oma ma\u0308ngus pole muuta vaja midagi ja Eddie Rivera puudumine oleks Saaremaale suureks tagasilo\u0308o\u0308giks."}, {"text_idx": "#000013", "text": "\u201cMeil ei ole vaja muuta mitte midagi. Kui ma\u0308ngime samamoodi, siis vo\u0303idame. Kindlasti oleks Rivera puudumine neile suureks tagasilo\u0308o\u0308giks. Kui temal ma\u0308ng ei o\u0303nnestu on Saaremaal kohe pingilt uus mees vo\u0303tta, aga nu\u0308u\u0308d on neil u\u0308ks ka\u0308ik va\u0308hem. Homne finaal tuleb kindlasti po\u0303nev,\u201d u\u0308tleb ta lo\u0303petuseks."}, {"text_idx": "#000015", "text": "\u201cMis siin ikka o\u0308elda. Tartu oli parem ja meie kehvad. Mulle tundus, et nad ma\u0308ngisid ha\u0308sti ja meie nendega ta\u0308na kaasa ei jaksanud minna. Suur vo\u0303tmeso\u0303na oli blokk. Meie saime ko\u0303igest 1 bloki Tartu 13 vastu, mis na\u0308itab Tartu head ma\u0308ngu ja meie kehva ettevalmistust,\u201d u\u0308tles pa\u0308rnakas."}, {"text_idx": "#000016", "text": "\u201cHomme on teistsugune vastane. Lihtsalt peame andma endast parima ja ma\u0308ngima paremini kui Riia. Eks pettumus ole muidugi suur, et finaali ei saanud, aga see on sport,\u201d so\u0303nas Keel lo\u0303petuseks."}, {"text_idx": "#000017", "text": "3. koha ma\u0308ng: Pa\u0308rnu \u2013 Riia kell 14:00"}, {"text_idx": "#000024", "text": "Vo\u0303ru Vo\u0303rkpalliklubi Barrus palkas talendika ameeriklase"}, {"text_idx": "#000027", "text": "Pa\u0308rnu Vo\u0303rkpalliklubi avaldas viimaks uue peatreeneri nime"}]